Қ А У Л Ы

2015 жылғы 25 маусым Ақтау қаласы

Ақтау гарнизоны әскери соты құрамында төрағалық етуші судья Б.Ж.Тажмұхан, сот отырысының хатшысы А.С.Сұлтангелдиеваның болып, Ақтау гарнизоны әскери прокурорының көмекшісі Е.К.Нұрбергеновтың, борышкер А.К.Ещановтыңқатысуларымен ашық сот мәжілісінде Ақтау гарнизоны әскери сотының сот залында Маңғыстау облысы әділет Департаментінің Ақтау аумақтық сот орындаушылар бөлімінің Армат Кожаниязович Ещанов, 16.03.1984 жылы Германия Республикасында дүниеге келген, Қазақстан Республикасының азаматы, ұлты қазақ, біліміжоғары, үйленген, уақытша жұмыссыз, 17.05.2015 жылы бұлтартпау шарасы ретінде – қамауға алынған, қамауға дейінгі тұрғылықты мекенжайы:Ақтау қаласы,21 ш/а, 37үй,74 пәтер, Ақтау гарнизоны әскери сотының 31.03.2015жылғы айыптау үкімі бойынша ҚР ҚК-нің 443-бабының 1-бөлігімен кінәлі деп танылып, оған осы бап бойынша 500 айлық есептік көрсеткіш, яғни жалпы сомасы 991 000 теңге мөлшерінде айыппұл салынған, борышкер А.К.Ещановке тағайындалған айыппұл түріндегі жазаны басқа жазаға ауыстыру жөніндегі ұсынысын қарап,

АНЫҚТАҒАНЫ:

 Маңғыстау облысы әділет Департаменті Ақтау аумақтық сот орындаушылар бөлімісот үкімі бойынша борышкер А.К.Ещановке тағайындалған айыппұл түріндегі жазаны басқа жазаға ауыстыру жөніндегі ұсыныс келтіріп, онда Ақтау аумақтық сот орындаушылар бөлімінің өндірісіне Ақтау гарнизоны әскери сотының 31.03.2015жылғы айыптау үкімі бойынша Армат Кожаниязович Ещанов ҚР ҚК-нің 443-бабының 1-бөлігімен кінәлі деп танылып, оған осы бап бойынша 500 айлық есептік көрсеткіш, яғни жалпы сомасы 991 000 теңге мөлшерінде салынған айыппұлды өндіру туралы атқару құжаты орындауға түскенін, сот орындаушысының 20.04.2015 жылғы қаулысы бойынша атқару өндірісі қозғалғанын. «Атқарушылық іс жүргізу және сот орындаушыларының мәртебесі туралы» ҚР-ның Заңы 39-бабыныңталаптарына сай мерзімді өндіріп алу туралы атқарушылық құжаттарды қоспағанда, сондай-ақ заңнамалық актілермен орындаудың өзгеше мерзімдері белгіленгеннен басқа жағдайларда, атқарушылық құжаттар бойынша сот орындаушыларының орындауы атқарушылық іс жүргізу қозғалған күннен бастап екі айдан аспайтындай мерзімде аяқталуға тиіс. Сондай-ақ, осы Заңның 96-бабының 3-бөлігініңталаптарына сай сотталушы негізі жаза түрінде тағайындалған айыппұл төлеуден қасақана жалтарса, сот орындаушысы үкім шығарған сотқа төленбеген айыппұл сомасын Қазақстан Республикасының қылмыстық заңнамасына сәйкес басқа жазаға ауыстыру туралы ұсыныс жіберуге құқылы. Сондықтан, «Атқарушылық іс жүргізу және сот орындаушыларының мәртебесі туралы» ҚР Заңының 96-бабы 3-бөлігін, 126-бабын басшылыққа алып, борышкер А.К.Ещановке тағайындалған айыппұл жазасын басқа жаза түрімен ауыстыруды сұраған.

Сот мәжілісібасталар алдында Ақтау аумақтық сот орындаушылар бөлімінің басшысы ұсыныста көрсетілген уәжерді толықтай қолдайтындығын, сондықтан ұсынысты қанағаттандыруды және осы ұсынысты оның қатысуынсыз қарауын сұрап өтінішхат келтірген.

Сот мәжілісінде сотталған А.К.Ещанов тағайындалған айыппұл жазаны төлеуден жалтарып жүрмегенін,осы іс бойынша сот үкімі 31.03.2015 жылы шығарылып, 16.04.2015 жылы сот актісі заңды күшіне енгенін, 2015 жылдың мамыр айында сот орындаушыларында болып, түсініктеме жазғанын. Алайда, қазіргі уақытта басқа қылмыстық іс бойынша 17.05.2015 жылы қамауда отыруына байланысты айыппұлды төлей алмай жүргенін. Осы жағдайларды ескеріп, ұсынысты қанағаттандырусыз қалдыруды сұрады.

Сот, ұсыныстағы мән-жайларды зерттеп, борышкердің түсініктемесінжәне прокурордың ұсынысты қанағаттандырусыз қалдыру жөніндегі қортындысын тыңдап, ұсыныс бойынша келесі тұжырымға келеді.

ҚР-ның ҚК-нің 41-бабының 3-бөлігінде қылмыстықтеріс қылық жасағаны үшін тағайындалған айыппұлды төлеуден жалтарған жағдайда, осы Кодекстің 43 және 45-баптарының ережелері ескеріле отырып, ол бір айлық есептік көрсеткіш үшін қоғамдық жұмыстардың бір сағаты есебімен қоғамдық жұмыстарға тартуға не төрт айлық есептік көрсеткіш үшін бір тәулікке қамаққа алу есебімен қамаққа алуға ауыстырылады.

 Сот мәжілісінде анықталғандай, А.Ещановке қатысты сот үкімі 2015 жылдың 16сәуірінде заңды күшіне енген, ол Ақтау аумақтық сот орындаушылар бөлімінің мемлекеттік сот орындаушысының 20.04.2015 жылғықаулысымен атқару өндірісіқозғалған.

 Ақтау аумақтық сот орындаушылар бөлімі мемлекеттік сот орындаушысының борышкер А.К.Ещановтың еңбек ақысынан және басқа да табысының өзге түрлерінен 50 пайыз мөлшерінде айыппұл ұсталынуға 20.03.2015 жылғы қаулысы шыққан.

 Атқару құжатының орындалуын қамтамасыз ету мақсатында борышкер А.Ещановкесот актісін орындамаған жағдайда әкімшілік, қылмыстық жауакершілікке тартылатындығы туралы сот орындаушысымен ескертілген.

30.04.2015 жылы Алматы облысы әділет Департаментіне, борышкер А.К.Ещановтыңатына тіркелген «Nissan Cefiro” маркалы мемлекеттік белгісі B291ZXM автокөлігіне тыйым салу туралы сот орындаушысының жекеленген атқарушылық әрекет жасау туралы қаулысы «Атқарушылық іс жүргізу және сот орындаушыларының мәртебесі туралы» ҚР Заңының 52-бабының 3-бөлігіне сай орындау үшін жолданған.

 «Атқарушылық іс жүргізу және сот орындаушыларының мәртебесі туралы» ҚР-ның Заңы 39-бабыныңталаптарына сай мерзімді өндіріп алу туралы атқарушылық құжаттарды қоспағанда, сондай-ақ заңнамалық актілермен орындаудың өзгеше мерзімдері белгіленгеннен басқа жағдайларда, атқарушылық құжаттар бойынша сот орындаушыларының орындауы атқарушылық іс жүргізу қозғалған күннен бастап екі айдан аспайтындай мерзімде аяқталуға тиіс.

 Ақтау қалалық сотының 20.05.2015 жылғы қаулысына сай ҚР ҚК-нің 190-бабы 2-бөлігі,2-тармағы, 190-бабы 4-бөлігі, 2-тармағымен айыпталған А.К.Ещановқа қатысты қамауға алу бұлтартпау шарасын 2 айға санкцияланған.

Сот, А.Ещановке қатысты ұсыныстың қойылуына негіз болған мән-жайларды бағалай отырып, оның жұмыссыз болуы, сонымен бірге, қазіргі уақытта оның 20.05.2015 жылғы сот қаулысына сай қамауда отыруын ескеріп, борышкердің сот үкімімен тағайындалған айыппұл жазасын төлеуден қасақана жалтаруда деп есептеуге негіз жоқ деген тұжырымға келеді.

Мұндай жағдайда, Ақтау аумақтық сот орындаушылар бөлімінің ұсынысы қанағаттандырусыз қалдырылуға жатады.

Жоғарыда мазмұндалғандардың негізіндежәне Қазақстан Республикасының ҚПК-нің 476, 477, 478, 483-баптарын басшылыққа алып, әскери сот

ҚАУЛЫ ЕТТІ

Маңғыстау облысы әділет Департаментінің Ақтау аумақтық сот орындаушылар бөлімінің мемлекеттік сот орындаушысының Ақтау гарнизоны әскери сотының 2015 жылғы 31наурыздағы үкімімен Армат Кожаниязович Ещановке тағайындалған айыппұл жазасын басқа жазаға ауыстыру жөніндегі ұсынысы қанағаттандырусыз қалдырылсын.

Қаулыға шығарылған күннен бастап он бес тәулік ішінде Қазақстан Республикасы Әскери сотының қылмыстық істер жөніндегі апелляциялық сот алқасына Ақтау гарнизонының әскери соты арқылы шағым, наразылық келтіруге құқылы.

Төрағалық етуші: Б.Тажмұхан